വൈദ്യുതി പോസ്റ്റുകളില് പരസ്യം നിയമ ലംഘനം നടത്തിയവര്ക്കെതിരെ കര്ശന നടപടിയെന്നു കെഎസ്ഇബി മേലൂര്: വൈദ്യുതി പോസ്റ്റുകളില് പരസ്യങ്ങള് വ്യാപകമാകുന്നു. നിയമ ലംഘനം നടത്തിയവര്ക്കെതിരെ കര്ശന നടപടിയെടുക്കുമെന്ന് കെഎസ്ഇബി അധികൃതര് അറിയിച്ചു. മേലൂര് കെഎസ്ഇബി സെക്ഷന് പരിധിയിലെ വിവിധയിടങ്ങളിലെ വൈദ്യുതി പോസ്റ്റുകളിലാണ് പരസ്യങ്ങള് പതിപ്പിച്ചിരിക്കുന്നത്. ഇരു വശങ്ങളിലേക്കും കടന്നുപോകുന്ന വാഹന യാത്രക്കാരുടെ ശ്രദ്ധതിരിച്ചുവിടുന്ന രീതിയില് ഒരു പോസ്റ്റിന്റെ ഇരുവശങ്ങളിലുമായി ഫോണ് നന്പര് ഉള്പ്പെടുത്തിയുള്ള പരസ്യങ്ങള് ഒട്ടിച്ചിരിക്കുന്നത് അപകടങ്ങള്ക്കു വഴിയൊരുക്കുമെന്നും അടിയന്തരമായി ഇവ നീക്കം ചെയ്യാനുള്ള നടപടി ബന്ധപ്പെട്ട അധികൃതര് സ്വീകരിക്കണമെന്ന് യാത്രക്കാര് ആവശ്യപ്പെട്ടിരുന്നു. ഇതേ സമയം വൈദ്യുതി പോസ്റ്റുകളില് പരസ്യങ്ങള് പതിപ്പിക്കുവാന് ആര്ക്കും അനുവാദം നല്കിയിട്ടില്ലെന്നും പതിപ്പിച്ചവരെ കണ്ടെത്തി നോട്ടീസ് കൊടുത്ത് കര്ശന മുന്നറിയിപ്പ് നല്കും. നിര്ദേശങ്ങള് നല്കിയിട്ടും പരസ്യങ്ങള് നീക്കം ചെയ്യാതിരിക്കുകയോ വീണ്ടും ആവര്ത്തിക്കുകയോ ചെയ്താല് നിയമ നടപടി സ്വീകരിക്കുമെന്ന് കെഎസ്ഇബി അധികൃതര് അറിയിച്ചു.